COM7 ตั้งเป้ารายได้ปีนี้ทุบสถิติเดิม ลุยเจรจาพันธมิตรชัดเจนเร็วๆนี้
COM7 ตั้งเป้ารายได้ปีนี้ทำสถิติสูงสุด เผยอยู่ระหว่างเจรจาร่วมมือพันธมิตรต่อยอดธุรกิจ คาดชัดเจน 1 ดีลเร็วๆ นี้
16 พ.ค. 2560

นายสุระ คณิตทวีกุล ประธานเจ้าหน้าที่บริหาร บริษัท คอมเซเว่น จำกัด (มหาชน) หรือ COM7 เปิดเผยว่า บริษัทมองเห็นโอกาสการเติบโตจากการต่อยอดธุรกิจในรูปแบบต่างๆ โดยปัจจุบันได้เข้าไปเจรจาพูดคุยกับพันธมิตรอย่างต่อเนื่องอยู่แล้ว โดยคำนึงถึงประโยชน์ต่อบริษัทฯ และผู้ถือหุ้นอย่างสูงสุดเป็นสำคัญ คาดว่าจะเห็นความชัดเจนจำนวน 1 ดีลเร็วๆ นี้ ซึ่งจะช่วยสนับสนุนให้บริษัทเติบโตแข็งแกร่งในระยะยาว
สำหรับภาพรวมธุรกิจในปี 60 จะเป็นอีกปีที่ท้าทายของธุรกิจ COM7 ตั้งเป้าทำสถิติสูงสุดต่อเนื่องทั้งในแง่ของรายได้และกำไร โดยวางเป้าหมายรายได้เติบโตไม่ต่ำกว่า 10% จากปีก่อนอยู่ที่  17,211.6 ล้านบาท เนื่องจากภาพรวมเทคโนโลยี สินค้าไอที และโทรศัพท์เคลื่อนที่มีการเติบโตอย่างต่อเนื่องจากช่วงที่ผ่านมา